
O Volapükaflens valöpo! 


Ämulo emäniotob, das jenotem Volapüka e speranta 
alabon patis sümik. Sümikos ätefon votükami dü period 
primik paka e flagis votükamas mödikum disinapüka. Posä 
Volapük pipakon love Yurop, el Schleyer: datikan püka < 
aprimom ad getön penedis lemödik de gebans püka okik ko 
mobs feafomama plu u läs gretika. No äsötom nedemön 
penedis et, bi pilautons fa Volapükans sevädik; zuo äne|] 
mom püki nulik „datuvoti”, ab metafor at räyuna kaenik 
akoedon cel 
dön, das pük äs datuvot alik äkanon-la pamenodön. Seko ün 
1887 datuval it äzepom dü Volapükakongred telid in 
‚München’ menodal[] 
mobis ömik. Atos ye te ästigadon mödikanis ad flagön 
menodis fovik Volapüka. 

El Zamenhof: datikan speranta < pos püb tidabuka balid 
disinal] 
püka okik ün 1887 id ägetom konsälis mödik (mu pato de 
‚Edgar von Wahl’: Volapükan büik) tefü votükam speranta. 
Seko dokan: ‚Zamenhof’ < calöfiko äzepom menodamobis 
pülik. Plü sperant päpal] 
kon, plü menodamobs nulik mödikum ona äsüikons. Fino 
datikan speranta pämütom ad jenükön ün 1894 vögodami 
dö feafomam staböfik püka okik bevü lebonedans gaseda 
sperantik ettimik balik: ‚La Esperantisto’. Pluamanum 
irefudon menodi somik, e siso ‚Zamenhof’ älesagom, das 


gebans mödikün it speranta no ävilons-la votükön püki okas 
e votükam Öbinon dälovik te ün fütür, kü sperant 
pünudugon calöfiko da vol lölik. 

E kis tefon-li Volapüki? Tefü atos openob omulo. E nu 
vipob alane gudikünosi valik. Redakan: 

COGED ZÜLID SE „COGIKOS 


VOLAPÜKIK” fa hiel Rupert Kniele 
(1887). 


PÜK RIGIK (‚KNIELE’). 
Der Auftrag. 


Geschäftsreisender; 
„Nun, mein Herr, haben Sie 
denn nichts bei meinem 
Hause zu bestellen?“ 

Ladenbesitzer: „O ja, 
bestellen Sie tausend —!“ 

Reisender 
(erwartungsvoll): „Tausend 
Be 

Ladenbesitzer: 
„Tausend Grüsse an Ihren 
Prinzipal.“ 


VÖNA:VOLAPÜK 
(‚,‚KNIELE’). 
Komit. 
JIfat]Jvel: ‚Ben]], o sil 
obik, ib] labons nosi 
boned[n IQ dom obik?'‘ 
Label lemacema: 
‚Lesi, bonedons[]d 
(sagonsl]Jd) mili —' 
Tovel (valldik): ‚Li-mili 
PB? A 


Label lemacema: 
l ‚Glidis mil cife onsik.‘ 


VOLAPÜK PEREVIDÖL (,‚PHILIPPS’). 


Komit. 
Tedatävan: „Benö! o söl! Nos üfo dabinon-li, keli vilol 


bone: 
dön lä tedabüsid obik?” 


Selidöpilaban: „Lesi! Komitob milati —” 
Tedatävan (spetiko): „Milati-li —? 
Selidöpilaban: „Milati glidas lü cif olik.” 


NoET FA ‚H. PHILIPPS’. 


ägebom 


Kniele 
tel: 


In coged at hiel 


sinifigebi vöda Deutänapükik: ‚bestellen’, sevabo: 
1. bonedön, 2. sagön eke bosi ön büded votana. 


COGED DEGID SE „COGIKOS VOLAPÜKIK” fa 
hiel Rupert Kniele (1887). 


PÜK RIGIK (‚KNIELE’). | 


VÖNA:VOLAPÜK 

Schmeichelhaft. | (‚KNIELE’). 
Geschäftsreisender (vor | Filtiko. 

einigen Tagen im Hötel ! JIfat]jvel (enakğūm[]l 
angekommen): „Nun, wie | bJ dels anik in loted): 
gehen die Geschäfte?“ | ‚Ben]], liko jIfs pl]bons?' 
Hausknecht: „O schlecht, | DomadiiInel: ‚O, badiko, 
heuer kommt gar nichts | ayelo kI]Jmos lenos — 


— Gescheidtes!“ | vOsedik*!‘ 
VOLAPÜK PEREVIDÖL (,‚PHILIPPS’). 
Flätöfiko. 
Tedatävan (elükömöl bü dels anik ini lotidöp): 
„Benö! lio bü: 


sids plöpons-li?” 
Domadünan: „O! badiko, ayelo kömon lenos — 
frutik.” 


* In coged at hiel Kniele — Deutänapüko ätikölo — 
gebom vödi: ,Gescheites’. Vöd at kanon sinifön: 

1. bos visedik, 

2. bos frutik. 

Is ye te sinif telid mögon. Vöna-Volapüko kluo vöd 
verätik äbinosöv: ‚pIfüdik’ pla ‚vOsedik’. In Volapük 
perevidöl te ladyek: frutik < pötöfon. 


COGED DEGBALID SE „COGIKOS VOLAPÜKIK” fa 
hiel Rupert Kniele (1887). 


PÜK RIGIK (‚KNIELE’). VÖNA[]VOLAPüK (,‚KNIELE’). 
Einverstanden. Besil]lo. 

Gräfin: „Ich muss nur Ji-Gab: ‚Miitob te nog 
noch bemerken, dass ich | noted]]n, das labob kI]s]mi 
gewohnt bin, zu meinem | keolfJna klJcani oba!‘ 
Kutscher Du zu sagen!“ 

Kutscher: „Ist mir so Kilcan: ‚Binos obe 
lieber, Frau Gräfin — IIfikum so*, o vom ji-gab! 

sagn wir Du zu |— sagobs[d ‚ol‘ balvoto.‘ 


u | 
einander! | 


VOLAPÜK PEREVIDÖL (,PHILIPPS’). 


Baiced. 

Jigraf: „Mutob te nog küpetön, das labob kösömi ad 
keolön bökani oba.” 

Bökan: „Buükob atosi, o läd: jigraf! — sagobsös „ol” 
lü od.” 

* In coged at hiel Kniele ätradutom vödiko fraseodi 
Deutäna: 
pükik: ‚Es ist mir lieber so’. 

Ad suemön cogedi at, mutoy sevön, das 
Deutänapüko mutoy distidön vü ‚du’ (lüspikavöd 
nätimik) e ‚Sie’ (lüspikavöd geböfik vü pösods no 
natimiks e vü pösods gredäta distik). In Vöna-Volapük 
nog ädemoy disti at (,:0l’ : ons’). Ettimo äge: 
böfos, das noubans e pösods gredäta löpikum 
älüspikons pösodis gredäta pülikum me ‚du’. Güami 
äalecedoy mu nenjemiki. Un tim et, dinäd at äprimon ad 
votikön piano. 

Cogeds votik i popübons. 
KONOTÜL TUMYELA TELDEGID. 

Säkoy radionabroadöpe sovyätarepüblikik: „Kisi 
nedoy-lu dunön pö splod taumanämetik?” Broadöp 
gespikon: „Nedoy vilupön oki in bedastofed klinik e 
nevifiko kripön lü deadanöp.” 

„Ab kikodo-li nevifiko?” — „Dat no süükoy runädi 
nezesüdik sekü höladredäl.” &£ © © © 

Noet redaka. Is büdüls tefü bit komandabik pö 
katastrofs pakofons, bi suvo äkonsäloy ad gebön stofis 
valasotik pla flabüls e dins medinik patik votik. Zuo ämutoy 
studön büdülis somik in stitods valik (juls, nivers, fab] 
riks, ...) pla bligs cifik oka. 


VOLAPÜK DÖNU TONON (NUN). 

Vöno Volapük äbinon bal mekavapükas nemödik, 
kels älabons fomi tonik. Klu veütos, das vönaoloveikod 
at pafövon e Volapük pal 
gebon i mudöfo. Sis gustul geban: ‚kroyxt' < medü 
Volapükagrup pö ‚Discord’' notükon balspikotis 
mudöfik oka. Jinon binön Volapükan skilik. Geban: 
‚Elegant Vampire’? < jünu nesuviko kanitom Volapüko. 
El Daniel Morozov ü Shido setulo id enotükom pö 


‚Youtube’? balspil] 
kotis Volapükik. Id eregistarom videodotis anik ko 
spikäd Rusänal] 
pükik dö jenotem Volapükamenoda, dat nek ogebon as 
jonül lestül] 


ma kol datuval fomi evönädiköl püka omik. 


Yümaladets tefik. 
2 Vüd bevüresodik: ‚https://discord.gg/BmKH27S’. 
2 Ladet bevüresodik: 
‚https://www.youtube.com/@elegantvampire’. 
3 Ladet bevüresodik: 
‚https://www.youtube.com/@Shido_Tatsuhiko’. 


KLOTS NULIK LAMPÖRA. 


Mär fa ‚H. C. Andersen’ (1862), tiäd rigik: ‚Kejserens nye klæder”. 
Petraduton se Danänapük fa ‚Hermann Philipps’ (2023). 


ö yels mödik bü nutim lampör älifom, kel 
älöfom so vemo nulikis klotis jönik, das 
äfegebom moni lölik oka ad dekön oki 
pötiko. No äjäfikom me soldats oka, no 
ajafikom me teat u spatavegam in fot, pläsif ävilom 
jonön klotis nulik oka. Pro düp alik dela älabom 
trelülaguni patik, e leigoäsä sagoy dö reg seimik, das 
binom pö konsälalef oka, is ai äsagoy: lampör binom in 
klotacem. 
In zif gretik, kö älödom, ai äjenädos vemo yofiko; 
foginans mödik älükömons aldeliko. Tü del semik 


X:87:2023 

cütans tel akömoms usio; alesal] 
goms, das binoms vivans e das Ökanoms vivön stofi 
magifikün, keli ökanoy fomälön. Noe köls e däsinod 
äabinons plödakösömiko jöniks, abi klots me stof at 
pinägöls älabons patöfi milagik, efe das äblebons 
nelogädiks pro alan, kel no gudon pro cal oka u kel 
stupon nedälo|] 
viko. 


„Ats ga binons klots süperik”, ätikom lampör. „Dub 
lenlabön onis, okanoböv datuvülön menis ut, kels no 
gudons pro cals oksik in reigan obik. Okanoböv 
distidön visedanis e stupanis. Si!, stof at povil] 
vonöd sunädo pro ob!” Ed ägivom moni mödik cütanes 
tel, dat öprimükoms vobi oksik. 


Äreguloms kluo vivaparatis tel, ed äbitoms, äsva 
ävoboms, ab su vivaparats älaboms lenosi. Nes zogön 
äflagoms sadini feinikün e goldi magifik. Onis ädütoms 
okes it, ed ävoboms igo jü lat neita ko vivaparats 
vagik. 

„Nu ga sio vilob sevön, vio vivans eprogedoms tefü 
stof”, lampör ätikom, ab jenöfiko älabom senäli boso 
bisariki in ladäl oka, ven aväl] 
tälom, das utans, kel ästupons u no ägudons pro cals 
oka, no Ökanons logön oni. Fe äkredom, das ömutom 
no kudön dö ok it, ab too ävilom pas büdön votani ad 
dalogön, vio dinäd ästadon. Mens valik valöpo in zif 
äsevons patöfi milagik stofa, ed alan äbinon desirik ad 
küpel] 

dön, vio nefägik u stupik nilädan oka äbinon. 
„Olesedob lü vivans ministerani bäldik snatik oba”, 
lampör ätikom, „okanom-la logön gudiküno, vio stof 
logoton, bi labom täläkti, e nek plägom cali gudikumo 
ka om.” 

Ministeran bäldik dinitik kluo ägolom ini lecem, kö 
cütans tel et äseadoms vobölo me vivaparats vagik. 
„God yufomös obi”, ätikom ministeran bäldik 
lemaifükölo logis oka, „stofi nonik ga logob”. Ab ati no 
äsagom. 

Cütans bofik äbegoms ome ad nilikön, ed äsäkoms, va 
däsinod no jönon-la e köls no magifons-la. Älüjonoms 
vivaparati vagik, e minis|] 
teran pidabik bäldik äbleibom maifükön logis, ab no 
äakanom logön stofi, bi no ädabinon. 


„Godö!” ätikom, „mögos-li, das stupob? Atosi neföro 
ecedob, e nek dalon sevön osi. Mögos-li, das no gudob 
pro cal obik? Nö! binosöv nesufovik ad sagön, das no 
kanob logön stofi.” 

„Ga nosi sagor dö atos!” äsagom balan, kel ävivom. 
„O! binon plitik, 16liko magifik!” ministeran bäldik 
äasagom, da lün oka logölo, „däsinod kion!, e köls kion! 
Si! osagob lü lampör, das pliton obi mu vemo.” 


„Fredobs dö atos”, vivans bofik äsagoms, e nu 
änemoms kölis e däsil] 
nodi bisarik. Ministeran bäldik ädalilom küpälo omis, 
dat ökanom sagön otosi pö geköm oka lü lampör. E so 
ädunom. 


Nu cütans äflagoms moni mödikum, sadini e goldi 
mödikumis, kelis Ööneodoms pro viv. Valikosi at 
ädakipoms pro oks it. Fad lenonik pägebon su 
vivaparat. Ye leigoäsä büo äfovoms ad vivön su vival] 
parat vagik. 

Fövot mära ofovon. 
VÖDS ANIK IN VÖDEM LÖPIK PEGEBÖLS (LINGL., 
DEUT.): 
däsinod - pattern (on cloth, wallpaper, etc.), Muster 

(auf Stoff oder Tapete usw.); 

dekaklotem - (ornating) attire, Putz (schmucke Kleidung); 

kuravivan - court weaver, Hofweber; 
lesiörakrod - Knight’s Cross, Ritterkreuz; 
spuled - cobweb, Spinnwebe; 
regulön (lov.) - to mount, aufstellen. 


DOG ELAS ‚BASKERVILLES’. 


KAPIT MÄLID. ‚BASKERVILLE HALL’ (5). 

„Ostebolös ed ofidedolös!” 

„Nö! mutob motevön. Utuvob-la vobodi anik flagöl 
kejäl 
fikami obik. Osteboböv ad jonön domi ole, ab ‚Barrymore’ 
obinom geidan gudikum, ka ob. Adyö! e neai zogolös ad 
levüdön obi neito u delo, üf okanob yufön oli.” 

Vabaluibs änelaodikumons pö vabam donio ve veg, du 
siör: ‚Henry’ < ed ob äkekömobs ini lecem, e yan 
anoidülon nämöfiko pödü obs. Ireafobs ini lödöp jönik: 
vidik, geilik, lJabü bems mödik masifik binü kvärepaboad 
idofiköl dub bäldikam. In filetatopafön vönädavogadik fil 
aknätäron ed äsnipon me filamaboad pödü fönajelöm. 
Siör: ‚Henry’ ed ob ätenükobs namis obsik lü on, bi 
iflodikobs dub vegam lu] 
nik obsik. Poso äzilogedobs zuamo; dins valik: fenät geilik 
rovik labü vitür bäldik pistenöl, jaläd kvärepaboadik, kaps 
stägas, skötaplatäds len völs < äbinons paeliks e trubiks 
pö lit nenamöfik lampada zänodik. 

„Attop logoton, leigoäsä äfomälob oni,” siör: ‚Henry’ < 
asagom. „Atos ga binon selogam lödöpa famülik 
bäldädik, vo-li? Tikoyös! das pö lecem ebo at büröletans 
obik älifons dü yels lultum. Atos kodon magädi dibätik pö 
ob.” 

Äloegob litikön logodi dofik omik dub lanäl hipulik, du 
alulogom zü ok. Lit äbesvieton utöpi, kö ästanom, ab jads 
lunik päjedons sui völs ed ädoniolagons äsvo nufül blägik 
sus om. ,‚Barrymore’ idönukömom, pas imosumom 
päkemi obsik ini cems obsik. Nu ästanom lo obs, 
kondötölo sumäl] 

täliko, äsä dünan beno pibetidöl. Äbinom man küpädik: 
geilik, gravik, labü balib blägik vidik e logodalienäds 
feinik paelik. 

„Vilor-li büdön ad bebötön sänedi nenzogo? o siör!” 

„Binon-li blümik?” 

„Pas minuts vemo nemödik, o siör! Utuvors vati hitik 
pö cems orsik. Jimatan obik kobü ob, o siör: ‚Henry’! 
fredo oblibof nilü or is sovüo jüs ulonülor leodükamal] 
mesülis nulik, ab osuemor, das demü dinäds nulik dom at 
oflagon dünanis mödik.” 

„Dinäds kinik-li?” 

„Te ediseinob me vöds obik, o siör! das siör: ‚Charles’ 
< älifädom lifi vemo soelöfiki ed äplöpobs ad käledön 
neol] 
dotis omik. Dido ovilor labön flenis mödikum, klu oneodor 
votikamis pö konöm orik.” 

„Diseinol-li, das vilol necalikön kobü jimatan olik?” 

„Pas if atos kotenükon ori, o siör!” 

„Ab famül olik äcalon pö obs dü menäds mödik, vo-li? 
Opidoböv sludi ad primükön lifi obik is me breik tanäta 
fal] 
mülik vönik.” 

Äsva älogob-la malis anik fäkama pö logod vietik do[] 
mala. 

„l senälob otosi, o siör! äsi jimatan obik. Ab koefo, 
o siör! obs bofik äbinobs vemo ledivodiks kol siör: ,Char- 
les’, e deadam omik ifäkükon obis ed ivedükon züamöpi 
isik vemo dolöfiki pro obs. Dredob, das neföro okanobs 
sel] 
nälön obis koveniko in ‚Baskerville Hall’.” 

„Ab kisi üfo desinols-li ad dunön?” 

„No dotob, o siör! das obenoplöpobsös pö büsid 
seimik. Giviäl siöra: ‚Charles’ < iseikon obes monamedi 
ad duinön atosi. Ab anu, o siör! bo sötob jonön ores 
cemis orsik.” 

Yal stedagulik labü balutastutöm äzugon löpo zü 
lecem bäldik, lü kel me tridem tellitenodik älügoloy. De 
top zänik at luyals tel lunik ätenikons ve lun lölik bumota, 
dese kels slipacems valik äbinons rivoviks. Ut obik lönik 
atopon pö flanäd ot, äs ela ‚Baskerville’ e ti len omik. 
Cems at iklüläal 
dons binön plüo nulädikums, ka zänalltop doma, e tapot 
le] 
vielik sa kandels mödik ästeifons ad moükön magädi glu[] 
mälik, keli köm obsik ikodon pö ob. 


Fövot konota ponotükon. 


